So 'n rukkie terug het LIG vir Vita Nova kom raadpleeg oor wat dit verg om 'n huwelik gesond te hou. Hier volg ons antwoorde:
Baie mense in my spreekkamer kom ook op ‘n punt waar hulle sê: “ek dink nie ek is meer lief vir hierdie persoon nie”. Wanneer ek dan uitvra hieroor, kom ek vining agter dat liefde gedefinieer word as ‘n gevoel teenoor iemand anders. Iets wat ek nie kan beheer nie, iets wat of daar is...of dan nie daar is nie. Dit is so belangriko m te verstaan dat daar ‘n groot verskil tussen verliefdheid en liefde is. Verliefdheid sou ‘n mens wel kon beskryf as hierdie gevoel wat jou as’t ware eintlik beheer en jou beinvloed. Dit is in hierdie verlief-fase waarbinne behoefte bevrediging as’t ware sommer vanself gebeur; dis “effortless” om mekaar te laat belangrik voel, om klein dingetjies vir mekaar te doen, om tyd saam te spandeer en op-offeringe te maak. Dis wanneer hierdie verliefdheid vervaag, waar die toets vir hierdie verhouding inkom.
O verseker. As ons weer terug kyk na die stelling “mense is behoefte gedrewe”, dan maak dit sin. Niks in die lewe is 100% staties nie; in elke fase van ‘n mens se lewe, vervaag sekere behoeftes en ander raak meer prominent. Ek kry baie te doen met mense wat kla dat hulle nie meer hul lewensmaat ken nie; dat die persoon verander het. Ons moet besef dat verandering ‘n gegewe is. Ek self, is op die ouderdom van 23 getroud. Indien jy die 23 jarige Anri, langs die 36 jarige Anri sou plaas en die twee sou vergelyk, is dit mos onmoontlik om een honderd present dieselfde twee mense te verwag. Soos wat die lewe aanbeweeg en sy eise stel, soos ons ervaringe vergroot, leer en groei ons ook; op baie gebiede.
Jong, ouerskap is nie vir sissies nie! Dit is seker een van die moeilikste take en een van die grootste verandwoordelikhede asook een van die grootste lewensveranderende momente ooit, en dieselfde geld vir die impak op ‘n huwelik. Waar dit altyd net die twee van julle was, is daar nou ‘n hulpelose, derde, lyfie wat aandag en liefde en versorging verlang. Kinders is so ‘n wonderlike, God-gegewe blessing; maar dis nie maklik om alles bymekaar te hou nie. In my eerste sessie saam met ‘n paartjie, vra ek gewoonlik ‘n reeks vrae om ‘n bietjie meer insig in hul spesifieke situasie te bekom. Geen paartjie trou met die idee om eendag voor ‘n huweliksberader te kom sit nie; so een van my vrae is “waar, dink julle, het dinge begin verander?” Tussen seker ongeveer 90% en 95% van alle paartjies met kinders, sal vir my sê “toe ons oudste gebore is”.
En ...die negatiewe impak daarvan?
Comments (-)Number of views (723)
Categories: Relationships, Afrikaans